OpenLLM-France/wikimedia huggingface dataset:
# Cumberland (Rhode Island)

Cumberland és una població dels Estats Units a l'estat de Rhode Island. Segons el cens del 2000 tenia 31.840 habitants.

## Demografia

Segons el cens del 2000, Cumberland tenia 31.840 habitants, 12.198 habitatges, i 9.038 famílies. La densitat de població era de 458,9 habitants per km².
Dels 12.198 habitatges en un 33,2% hi vivien nens de menys de 18 anys, en un 61,9% hi vivien parelles casades, en un 9,2% dones solteres, i en un 25,9% no eren unitats familiars. En el 22,2% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,05.
Per edats la població es repartia de la següent manera: un 24,2% tenia menys de 18 anys, un 5,8% entre 18 i 24, un 30,3% entre 25 i 44, un 23,8% de 45 a 60 i un 16% 65 anys o més.
L'edat mediana era de 39 anys. Per cada 100 dones de 18 o més anys hi havia 87,7 homes.
La renda mediana per habitatge era de 54.656 $ i la renda mediana per família de 63.194 $. Els homes tenien una renda mediana de 41.073 $ mentre que les dones 29.188 $. La renda per capita de la població era de 25.592 $. Aproximadament el 2,9% de les famílies i el 3,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cumberland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
* ↑ «Geographic Comparison Table- Cumberland». American Fact Finder. Oficina del Cens dels Estats Units, 12-01-2010.
# The Sentinel

The Sentinel (lit. «El sentinella») és un relat curt escrit per Arthur C. Clarke i que va servir d'inspiració per a la pel·lícula 2001: una odissea de l'espai. Forma part important del seu argument. Segons el mateix Arthur C. Clarke, «és com comparar una gla amb el roure que en creixeria».

## Publicació

Escrit l'any 1948 per a una competició de la BBC, a la qual mai va ser elegit, i publicat per primer cop amb el títol Sentinel of Eternity (El sentinella de l'eternitat) a la revista 10 Story Fantasy l'any 1951. Aquest mateix any és publicat als Estats Units a la revista The Avon Science Fiction and Fantasy Reader. L'any 1953 apareix als reculls de relats curts Expedition to Earth (Expedició a la Terra), The Nine Billion Names of God (Els nou bilions de noms de Déu, 1967), i The Lost Worlds of 2001 (1972, lit. «Mons perduts del 2001»). Avui en dia forma part del recull de relats curts The Sentinel.

## Sinopsi

El relat explica el descobriment d'un objecte d'origen extraterrestre, que va ser abandonat a la Lluna milions d'anys enrere. L'objecte de pedra polida en forma de tetraedre està protegit per un camp de força.
Durant milions d'anys el sentinella ha emés un senyal cap al seu lloc d'origen, però aquest senyal s'atura en el moment que l'home aconsegueix obrir un forat en el camp de força mitjançant l'ús d'armament nuclear. El narrador rumia que la missió de la piràmide era advertir de la possible vida intel·ligent a la Terra, i del progrés d'aquesta.
”Era només una qüestió de temps que descobríssim la piràmide i forcéssim l'entrada. Ara el seu senyal ha cessat, i aquells que la varen deixar aquí estaran girant els seus pensaments cap a la terra. Potser ells desitgen ajudar la nostra infantil civilització. Però ells deuen ser molt vells, i de vegades, el vell sent gelosia dels joves.”

## Referències

* ↑ No hi ha traducció publicada en català
* ↑ Arthur C. Clarke. The Sentinel: Masterworks of Science Fiction and Fantasy, Berkley Books, 1983.
# Cornelis Bakker

Cornelis Jan Bakker (11 March 1904 – 23 April 1960) fou un físic holandès, Director General de CERN i membre de la Reial Acadèmia de Ciències dels Països Baixos.

## Biografia

Bakker estudia física la Universitat d'Amsterdam sota la direcció de Pieter Zeeman, obtenint el seu doctorat el 1931 sobre l'efecte Zeeman en línies espectrals de gasos nobles. El 1933 comença a treballar al departament científic de Philips a Eindhoven on el seu interès en física nuclear creix durant la Segona Guerra Mundial cooperant amb August Heyn en el desenvolupament d'un ciclotró. Després que la guerra, Bakker esdevingué director de l'Institut per Física Nuclear d'Amsterdam patrocinat per Philips a través de l'Organització per a la Recerca Científica dels Països Baixos (NWO).
El 1951, Bakker va ser convidat pel professor Pierre Auger (llavors director del departament científic de la Unesco) per dissenyar el projecte del CERN amb un grup de vuit experts. És considerat un dels fundadors del CERN. Un any més tard (1952) esdevingué director del grup responsable del disseny i construcció del Sincrociclotró (SC), esdevenint director del departament del SC. El 1952 Bakker esdevenia membre de la Reial Acadèmia d'Arts i Ciències dels Països Baixos. El 1955, va reemplaçar Felix Bloch com a Director General del CERN. Quan feia 5 anys que era al capdavant del CERN va morir en un accident d'avió, sent reemplaçat per John Adams el 1960.

## Vegeu també

* Llistat de Directors Generals del CERN

## Referències

* ↑ «Cornelis Jan Bakker Bio». [Consulta: 10 octubre 2014].
* ↑ «Cornelis Jan Bakker (1904 - 1960)». Royal Netherlands Academy of Arts and Sciences. [Consulta: 17 agost 2015].
# Ramon Ros i Badia

Ramon Ros i Badia (Barcelona, 2 de febrer de 1981) és un exfutbolista català, que ocupava la posició de migcampista.
Sorgeix del planter del FC Barcelona, arribant a debutar amb el primer equip a la màxima categoria. Posteriorment militaria al CD Numancia i a la UE Lleida.

## Referències

* ↑ «Jugadors destacats». Damm CF. Arxivat de l'original el 2015-11-17. [Consulta: 1r desembre 2014].

## Enllaços externs

* Fitxa del jugador
# Platja d'es Pujols

La platja d'es Pujols de Formentera fa 690 metres de longitud i 25 metres d'amplària. És una platja semiurbana i la més concorreguda de l'illa. És de sorra blanca i fines aigües tranquil·les i transparents. Normalment presenta un elevat grau d'ocupació a causa dels serveis i instal·lacions que disposa, entre els quals distingim; hoteleria, restaurants, allotjaments, neteja de platja, aparcament, seguretat de la policia local, elements de platja com hamaques, ombrel·les i papereres, activitats com lloguers nàutics, esports aquàtics, escola de vela, vigilància i rescat. També disposa de rampa i cadira adaptada per al bany de persones minusvàlides. Enfront de la platja s'albiren petits illots, que ofereixen belles vistes.
Està separada de la zona residencial per un passeig per als vianants on a l'estiu al capvespre munten els llocs de records hippys. Està formada per trams de platja alternats amb trams de roca baixa en la qual es troben les casetes on guarden els seus vaixells els pescadors, són cabanyes que encara són utilitzades avui dia. Heretades durant generacions que serveixen de recordatori dels temps que la pesca era l'aliment dels formenterencs.
Aquesta platja està protegida per dunes de sorra, sota protecció ambiental. Per a preservar-la del desgast per ús humà, el Consell Insular ha instal·lat passarel·les de fusta per a caminants, ciclistes o esportistes, on disposen de bancs de fusta situats estratègicament per a gaudir de les vistes i descansar. Regularment hi ha col·locats pels senders, panells informatius que divulguen dades sobre les plantes, aus i vida marina autòctona que podem trobar.
En aquesta platja hi ha un petit quiosc rústic, amb la seva pròpia personalitat i estil dintre de l'estil de vida formentera, de vegades obre durant la nit on serveixen menjar i beguda, en un ambient agradable juntament amb música.

## Referències

* 1 2 «Platja d'es Pujols». Gran Enciclopèdia Catalana. Barcelona: Grup Enciclopèdia Catalana.
* ↑ Platja d'es Pujols Arxivat 2012-06-29 a Wayback Machine. a platgesdebalears.com
* ↑ Platja d'Es Pujols a queplaya.es
* ↑ Platja d'Es Pujols a visitformentera.com
# Plectrohyla mykter

Plectrohyla mykter és una espècie de granota endèmica de Mèxic.
Està amenaçada d'extinció per la pèrdua del seu hàbitat natural.

## Referències

* Santos-Barrera, G. & Canseco-Márquez, L. 2004. Plectrohyla mykter. Llista Vermella d'Espècies Amenaçades de la UICN 2006. Consulta: 6 de gener de 2008.
# Serradalt

Serradalt, El Serradalt o El Serradal és una entitat de població del municipi d'Alcover, Alt Camp. L'any 2005 tenia 145 habitants, incrementant-se fins als 315 de l'any 2020. Està situada al nord-oest del centre urbà, molt a prop de La Cabana. La part nord de la urbanització està situada sobre un cingle sobre el Francolí; s'hi accedeix des de la carretera TV-7421, prop del Pont de Goi sobre el riu. La urbanització disposa d'un centre civic, localitzat en la part central, on també hi ha una plaça, recentment acabada que disposa de tobogans i jocs pels nens i nenes.

## Referències

* ↑ «Serradalt». Gran Enciclopèdia Catalana. [Consulta: 20 novembre 2021].
* ↑ «Habitantes Serradalt 2000-2020» (en castellà). Foro-Ciudad. [Consulta: 20 novembre 2021].
* ↑ «Urbanitzacions i Nuclis Agregats». Ajuntament d'Alcover. [Consulta: 20 novembre 2021].
* ↑ «Finalitza la segona fase del Camí del Pont de Goi que millora l'accés a les urbanitzacions». Ajuntament d'Alcover. [Consulta: 20 novembre 2021].
# Clive Murray

Clive Murray (nascut el 5 de desembre del 1990) és un jugador de futbol de Grenada que actualment juga per l'equip grenadí Paradise FC. Juga també per la selecció de futbol de Grenada.

## Selecció nacional

Clive Murray va ser el primer jugador que va marcar un gol per Grenada en la Copa d'Or de la CONCACAF, en l'edició del 2011. Va marcar aquest gol el 10 de juny del 2011, marcant l'1 – 0 pel seu equip contra Hondures. Tot i així, el seu gol només va mantenir el marcador així per vuit minuts quan Hondures va començar a remuntar fins a guanyar 1 – 7.

### Gols com a internacional

Llista de gols marcats per Clive Murray jugant per a la selecció de Grenada.
| Gol | Data | Localització | Oponent | Gol marcat | Resultat | Competició |
| 1. | 28 de maig del 2011 | Grenada National Stadium, Saint George's, Grenada | Antigua i Barbuda | 1 – 0 | 2 – 2 | Amistós |
| 2. | 28 de maig del 2011 | Grenada National Stadium, Saint George's, Grenada | Antigua i Barbuda | 2 – 0 | 2 – 2 | Amistós |
| 3. | 10 de juny del 2011 | FIU Stadium, Miami, Estats Units | Hondures | 1 – 0 | 1 – 7 | Copa d'Or de la CONCACAF de 2011 |
| 4. | 7 d'octubre del 2011 | FFB Field, Belmopan, Belize | Belize | 4 – 0 | 4 – 1 | Classificació de la Copa del Món de futbol 2014 |

## Referències

* ↑ Clive Murray a National-Football-Teams.com (anglès)
* 1 2 (anglès) «Clive Murray - Grenada Arxivat 2012-03-16 a Wayback Machine.». Carribean Football Database. [Consulta: 18/06/2011.]
* ↑ (anglès) «Costly's trio leads Honduras over Grenada 7-1 Arxivat 2011-06-15 a Wayback Machine.». Concacaf.com. [Publicació: 10/06/2011.] [Consulta: 18/06/2011.]
* ↑ (anglès) «Grenada - Clive Murray». Soccerway.com. [Consulta: 18/06/2011.]

## Enllaços externs

* (anglès) Perfil a Soccerway.com
* (anglès) Perfil a FootballDatabase.eu
# Reserva índia de Santee Sioux

La reserva índia Santee Sioux és una reserva índia dels Santee Dakota, una fracció de la Nació Dakota del poble sioux. Fou creada el febrer de 1863, La seu tribal de govern es troba a Niobrara, amb terres de la reserva al comtat de Knox.

## Creació

Establida per una llei del Congrés dels Estats Units de 3 de març de 1863, la reserva Niobrara fou reconeguda oficialment per una ordre executiva el 27 de febrer de 1866; el tractat data del 16 de novembre de 1867 i 29 d'abril de 1868. Es van aprovar ordres executives addicionals aplicables a la reserva el 31 d'agost de 1869, 31 de desembre de 1872 i 9 de febrer de 1885. En els primers anys, els membres de la tribu seleccionaren 32.875,75 acres (133,04 km²) com a llars i 38.908,01 acres (157,45 km²) per parcel·lar; 1.130,70 acres (4,57 km² foren designats per a ús de l'agent indi, escola i missió.
La reserva (que es mostra com a reserva Dakota al mapa a la dreta) es troba al llarg del marge sud del riu Missouri, i inclou part del llac Lewis and Clark. En el cens dels Estats Units del 2000 la reserva va registrar una població resident de 878 habitants, dels quals el 64,1% eren amerindis i el 33,7% euroamericans. La seva superfície és de 447,84 km². El principal centre de població és el poble de Santee, a la part més septentrional de la reserva.
Altres poblacions principals d'Oglala lakota i Brulé es troben al nord en reserves a Dakota del Sud.

## Comunitats

* Lindy
* Santee

## Referències

* ↑ Santee Sioux, a IndianAffairs Arxivat 2007-07-29 a Wayback Machine. (anglès)
* ↑ Santee Sioux Arxivat 2007-07-29 a Wayback Machine., Nebraska Indian Commission. Retrieved 6/28/08.
* ↑ (2005) "Information background sheet" Arxivat 2022-03-03 a Wayback Machine., U.S. Department of the Interior, Bureau of Reclamation. Retrieved 11/29/08.

## Vegeu també

* Amerindis de Nebraska
* John Trudell

## Enllaços externs

* Pàgina Oficial (anglès)
# Colibrí safir gorjablanc

El colibrí safir gorjablanc (Chlorestes cyanus) és una espècie d'ocell de la família dels troquílids (Trochilidae) fins fa poc inclòs al gènere Hylocharis.

## Hàbitat i distribució

Habita la selva humida, vegetació secundària i boscos, sovint a prop de l'aigua, ales terres baixes a llevant dels Andes des del nord-est i sud-est de Colòmbia, oest i sud de Veneçuela i Guaiana, cap al sud, a través de l'est de l'Equador i est del Perú fins al nord i l'est de Bolívia i oest i sud-est del Brasil.

## Referències

* ↑ «Colibrí safir gorjablanc». Cercaterm. TERMCAT, Centre de Terminologia. Rev. 11 octubre 2024(català)
# Colibrí safir cuadaurat

El colibrí safir cuadaurat (Chlorestes eliciae) és una espècie d'ocell de la família dels troquílids (Trochilidae) fins fa poc inclòs al gènere Hylocharis.

## Hàbitat i distribució

Habita boscos poc densos i garrigues de les terres baixes i turons des de Veracruz, Chiapas i Guatemala cap al sud a la llarga d'ambdues vessants del sud de Mèxic i Amèrica Central fins l'oest de Panamà i l'extrem nord-oest de Colòmbia.

## Referències

* ↑ «Colibrí safir cuadaurat». Cercaterm. TERMCAT, Centre de Terminologia. Rev. 11 octubre 2024(català)
# Jork

Jork (en baix alemany Jörk) és un municipi independent del districte de Stade a Baixa Saxònia a Alemanya. El 31 de desembre de 2010 tenia 11.758 habitants. El municipi és el resultat de la fusió, l'1 de juliol de 1972 de Jork amb Borstel, Lühe, Ladekop, Estebrügge, Königreich, Hove, Leeswig i Moorende.
El primer esment escrit de Jork data del 1221. L'assentament s'ha desenvolupat a l'entorn del riu Zester també anomenat Jorker Hauptwettern que des del segle xii va ser canalitzat i transformat en wettern. A poc a poc va esdevenir el centre econòmic de la regió de fructicultura Olland. Després de la Guerra Austroprussiana de 1866 i l'annexió del Regne de Hannover per Prússia, va esdevenir la seu administrativa del districte del mateix nom, que comprenia també la ciutat de Buxtehude. El 1932, el districte va ser dividit en dues parts, la zona a l'oest de l'Este passa al districte de Stade, la zona a l'est a Harburg.
Sempre va ser un centre important per a la fructicultura, principalment pomes i peres. A l'entorn del port de Borstel havia una zona industrial amb drassanes fins al 1972. El port servia per al transport de fruita i maons via l'Elba cap a Hamburg.

## Llocs d'interès

* El museu Museum Altes Land (alemany)
* La reserva natural Borsteler Binnenelbe a Borstel
* L'església de Maties i l'orgue amb un matroneu i 3 registres d'Arp Schnitger conservats i restaurats el 1982
* L'església de Nicolau
* L'antic Port de Borstel
* El casal Königsmarck a Borstel
* El molí de Borstel
* El sender al llarg del Zester
* El port esportiu a la boca del Neuenschleuser Wettern
* Església de Maties
* Biblioteca municipal
* El Zester a Jorkerfelde
* L'orgue (parcialment d'Arp Schnitger)
* Museum Altes Land (Olland)
* Antic port al Neuenschleuser Wettern
* Cases d'entramat de fusta al Fleet

## Persones de Jork

* Gotthold Ephraim Lessing (1729-1781) escriptor, va casar-se a Jork amb Eva König el 1776
* Carsten Eggers (1957-…), pintor i escultor
* Claus Koepcke (1831–1911), enginyer originari de Borstel
* Peter Rehder (1843–1920), enginyer hidràulic
* Rudolf Welskopf, militant de l'SPD i després del KPD durant la República de Weimar, resistent contra el nazisme, (Borstel, 1902)-(Berlín Est, 1979).

## Referències

* ↑ Landesbetrieb für Statistik und Kommunikationstechnologie Niedersachsen (LSKN) Bevölkerung der gemeinden am 31 de desembre de 2010 Arxivat 2013-09-09 a Wayback Machine.
* ↑ Jürgen Schmidt-Petersen, Rund um den Borsteler Hafen: Ein historischer Ort der maritimen Landschaft an der Niederelbe, Stade, Kulturstiftung Altes Land, 2000, pàgina 14
* ↑ Eva-Maria Tegtmeyer, Die St.Matthias-Kirche zu Jork im Alten Land, Jork, Kirchengemeinde St. Matthias, 2009
# Jorma Taccone

Jorma Taccone (Berkeley, 19 de març de 1977) es un còmic, escriptor, actor i director de cinema estatunidenc. És membre de The Lonely Island, un grup de comèdia que va tindre èxit en Internet, que inclou a l'exmembre de SNL Andy Samberg i a Akiva Schaffer.

## Filmografia
### Cinema

| Any | Títol | Rol | Notes |
| 2007 | Hot Rod | Kevin Powell | |
| 2007 | Bratz | Cantante | |
| 2008 | Role Models | Mitch | Cameo |
| 2009 | Land of the Lost | Cha-Ka | |
| 2012 | The Watch | Guy | Cameo (amb The Lonely Island) |
| 2013 | Grown Ups 2 | Porrista | Cameo (amb The Lonely Island) |
| 2014 | The Lego Movie | William Shakespeare (veu) | |
| 2014 | Neighbors | Toga | Cameo (amb The Lonely Island) |
| 2015 | Kung Fury | Adolf Hitler | |
| 2016 | Popstar: Never Stop Never Stopping | Owen Bouchard | |
| 2016 | Storks | Veu | |
| 2017 | It Happened in L.A. | Elliot | |
| 2018 | Rampage | | Escena eliminada |
| 2018 | Spider-Man: Into the Spider-Verse | Veu | |
| 2019 | The Lego Movie 2: The Seambd Part | Larry Poppins (veu) | |
| 2020 | I Used to Go Here | Bradley Cooper | |
| 2020 | Kung Fury 2 | Adolf Hitler | Posproducció |
| 2020 | An American Pickle | | Posproducció |

### Televisió

| Any | Títol | Rol | Notes |
| 2005–2014 | Saturday Night Live | Varis | 22 episodis |
| 2011 | Up All Night | Benjamin "B-Ro" Roth | 1 episodi |
| 2012–2013 | Girls | Booth Jonathan | 3 episodis |
| 2013–2014 | The League | Spazz | 3 episodis |
| 2014 | Gravity Falls | Gabe Bensen (veu) | 2 episodis |
| 2014–2016 | Comedy Bang! Bang! | Ell mateixa | 3 episodis |
| 2015 | Parks and Recreation | Roscoe Santangelo | 3 episodis |
| 2015 | Man Seeking Woman | Cupido | 1 episodi |
| 2015 | Major Lazer | Varis | 3 episodis |
| 2016 | Brooklyn Nine-Nine | Taylor | 1 episodi |
| 2017 | Michael Bolton's Big, Sexy Valentine's Day Special | Rocker | 1 episodi |
| 2018 | Drunk History | Mehmed | 1 episodi |
| 2019 | Miracle Workers | Veu | 1 episodi |
| 2019 | The Unauthorized Bash Brothers Experience | Reporter / Walt Weiss / Joe Montana | 1 episodi |
| 2019 | Bless the Harts | Craig (veu) | 1 episodi |

### Escritor

| Any | Títol | Notes |
| 2005–2014 | Saturday Night Live | |
| 2007 | Hot Rod | No acreditat |
| 2008 | Extreme Movie | |
| 2010 | MacGruber | |
| 2016 | Popstar: Never Stop Never Stopping | |

### Director

| Any | Títol | Notes |
| 2010 | MacGruber | |
| 2011–2013 | Parks and Recreation | 2 episodis |
| 2012 | Up All Night | 1 episodi |
| 2013 | Brooklyn Nine-Nine | 1 episodi |
| 2016 | Popstar: Never Stop Never Stopping | Amb Akiva Schaffer |
| 2018–2019 | The Last O.G. | 5 episodis |
| 2019 | Miracle Workers | 2 episodis |

## Referències

* ↑ «Popstar- Never Stop Never Stopping Featurette - Owen (2016) - Andy Samberg, Jorma Taccone Movie HD -». Arxivat de l'original el 2017-12-13. [Consulta: 25 abril 2020].
# Rhacophorus verrucopus

Rhacophorus verrucopus és una espècie de granota que viu a la Xina i, possiblement també, a l'Índia.

## Referències

* Liang, F. & Lau, M.W.N. 2004. Rhacophorus verrucopus. Llista Vermella d'Espècies Amenaçades de la UICN 2006. Consulta: 9 de gener de 2008.
# Rhacophorus verrucosus

Rhacophorus verrucosus és una espècie de granota que viu a Laos, Myanmar, Tailàndia, Vietnam i, possiblement també, a Cambodja i la Xina.
Està amenaçada d'extinció per la pèrdua del seu hàbitat natural.

## Referències

* van Dijk, P.P., Truong, N.Q. & Chan-ard, T. 2004. Rhacophorus verrucosus. Llista Vermella d'Espècies Amenaçades de la UICN 2006. Consulta: 9 de gener de 2008.
# Rhacophorus translineatus

Rhacophorus translineatus és una espècie de granota que viu a la Xina i a l'Índia.

## Referències

* Liang, F. & Lau, M.W.N. 2004. Rhacophorus translineatus. Llista Vermella d'Espècies Amenaçades de la UICN 2006. Consulta: 9 de gener de 2008.
# Comissions d'Obrers Patriotes

Comissions d'Obrers Patriotes (basc: Langile Abertzaleen Batzordeak, LAB) és un sindicat basc nacionalista i de classe, integrat en l'esquerra abertzale, i considerat part del Moviment d'Alliberament Nacional Basc.
Va ser fundat en la tardor de 1974, com una organització de masses i moviment assembleari per a l'alliberament de la classe obrera basca, tant des d'un punt de vista nacional com social, recollint en aquest moment una tradició obrerista i abertzale que havia estat present en les primeres Comissions Obreres representatives, així com en l'organització Comissions Obreres Abertzales (COA). Entre els seus fundadors més coneguts figuren el líder abertzale Jon Idigoras, que va participar en les seves primeres assemblees i va formar part de la direcció, així com José Luis Cereceda, Martin Auzmendi o Xabier Elorriaga. En 1977, per decisió de l'Assemblea Nacional, LAB passa de ser un moviment assembleari a sindicat, procedint-se a la seva inscripció i legalització en els registres corresponents.
En l'actualitat supera els 45.000 afiliats cotitzadors, manté al voltant d'un 16% de representativitat en els territoris en els quals actua i la seva secretària general és Ainhoa Etxaide, que rellevà l'històric Rafael Díez Usabiaga en el congrés de maig de 2008. Després de la il·legalització de Batasuna a l'Estat espanyol el 2002 i d'altres entitats, partits i associacions independentistes com Gestoras Pro-Amnistía, Acció Nacionalista Basca, o EHAK el 2008, el sindicat LAB, com el moviment d'estudiants Ikasle Abertzaleak i altres organismes, és una de les organitzacions importants del Moviment d'Alliberament Nacional Basc que romanen en la legalitat a l'Estat espanyol, però no a l'Estat francès, on són totes legals. A partir del seu congrés de l'any 2000, celebrat a Donostia, ha estès la seva activitat sindical als territoris de Lapurdi, Zuberoa i Nafarroa Behera, al País Basc del Nord.

## Referències

* ↑ «Noticias de Gipuzkoa: Ainhoa Etxaide, con un apoyo del 90%, liderará LAB los próximos cuatro años, 23 de maig de 2008». Arxivat de l'original el 2011-12-20. [Consulta: 15 desembre 2008].

## Enllaços externs

* Comissions d'Obrers Patriotes - Lloc web oficial
# Club Athlétique de Vitry

El Club Athlétique de Vitry, abreujat CA Vitry, és un club de futbol francès de la ciutat de Vitry-sur-Seine.

## Història

El club va ser fundat el 1897. El club destacà a la Fédération cycliste et athlétique de France, on fou campió els anys 1910 i 1911. A més jugà la final del Trophée de France de 1910. També arribà a semifinals de la Copa de França la temporada 1925-26.
El club jugà el 1917 amb samarreta verda i daurada.

## Palmarès

* Lliga francesa de futbol:
** 1910, 1911

## Referències

* ↑ «Yearwise list of the champions of France». rsssf.com. [Consulta: 9 abril 2017].
* ↑ Fussball-Weltzeitschrift, N°23, 1er trimestre 1994, p.32
* ↑ Le Matin, N° 29 mars 1926 sur gallica.bnf
* ↑ Le Petit Parisien, N° 29 mars 1926 sur gallica.bnf
* ↑ «Football association». L'Auto, 6136, 09-11-1917, pàg. 2.

## Enllaços externs

* Web oficial Arxivat 2017-12-10 a Wayback Machine.